recursal/SuperWikiNEXT-32B huggingface dataset:
Πεύκο με βαμβακίαση
Η **βαμβακίαση** των πεύκων είναι ένα φαινόμενο ασθένειας των δένδρων που οφείλεται στο κοκκοειδές ημίπτερο έντομο *Marchalina hellenica*. Το έντομο αυτό ζει στα πεύκα, από τα οποία τρέφεται απομυζώντας τους χυμούς του. Κάτω από φυσιολογικές συνθήκες δεν αποτελεί απειλή για τα πεύκα. Οι μελισσοκόμοι όμως της Ελλάδας, εκμεταλλευόμενοι το γεγονός πως από αυτή τη διαδιακασία τα πεύκα βγάζουν στην επιφάνεια του κορμού τους πευκόμελο, έπεισαν το Υπουργείο Γεωργίας να τους επιδοτήσει για να προβούν σε εμβολιασμούς των πεύκων με το συγκεκριμένο έντομο. Το κράτος επέτρεψε αυτή τη διαδικασία καθώς στο ΑΕΠ της Ελλάδας συνέβαλαν σε μεγάλο ποσοστό οι εξαγωγές του μελιού. Αυτό είχε ως αποτέλεσμα να κατακλυστούν τα πεύκα της Ελλάδας (σε μεγάλο ποσοστό στην Αττική) από αυτά τα έντομα τα οποία νέκρωσαν τα πεύκα άμεσα, ή έμμεσα από την προσέλκυση λοιπών κολεοπτέρων.

Μόλις τα τελευταία χρόνια έχει αρχίσει η πολιτεία να ευαισθητοποιείται από την καταστροφή των πεύκων, επιδοτώντας έρευνες με αντικείμενο την αντιμετώπιση του φαινομένου. Αρχικά οι έρευνες προσανατολίζονταν στον ψεκασμό των πεύκων, αλλά κάτι τέτοιο φαίνεται πως είναι επιβλαβές για την χλωρίδα, την πανίδα και τον άνθρωπο. Τώρα οι έρευνες προσανατολίζονται κυρίως σε φυσικούς τρόπους αντιμετώπισης του εντόμου με χρήση των φυσικών εχθρών του (θηρευτές-έντομα και πουλιά).

Τρόπο αντιμετώπισης αποτελεί επίσης και η πλύση των δέντρων με νερό, αλλά κάτι τέτοιο περιορίζεται σε αστικές/εύκολα προσβάσιμες περιοχές.

Εξωτερικοί σύνδεσμοι
--------------------

* Άρθρο Καθημερινής: Βαμβακίαση Πεύκων
Ο **Γουλιέλμος** (*Wilhelm, Herzog in Bayern,* 10 Νοεμβρίου 1752 - 8 Ιανουαρίου 1837) από τον Οίκο των Βίττελσμπαχ-Παλατινάτου, ήταν κόμης του Μπίρκενφελντ-Γκέλνχαουζεν (1789-1799), δούκας εν Βαυαρία (1799-1837) και δούκας του Μπεργκ (1803-1806).

Βιογραφία
---------

Γεννήθηκε στο Γκέλνχαουζεν και ήταν ο δευτερότοκος γιος του Ιωάννη του Γκέλνχαουζεν και της Σοφίας Καρλόττας, κόρης του Καρόλου του Ζαλμ-Ντάουν.

Το 1789 απεβίωσε ο αδελφός του Κάρολος Ιωάννης του Γκέλνχαουζεν και τον διαδέχθηκε. Το 1778 έγινε τιμητικό μέλος της Ακαδημίας των *Επιστημών και των Ανθρωπιστικών Σπουδών* της Βαυαρίας. Το 1799 απεβίωσε ο Κάρολος Δ΄ Θεόδωρος της Βαυαρίας. Υπήρχαν συγγενείς από δύο κλάδους των Βίττελσμπαχ για να τον διαδεχθούν: ο 5ος εξάδελφός του Μαξιμιλιανός Α΄ Ιωσήφ και ο 2ος εξάδελφος του πατέρα του προηγουμένου Γουλιέλμος. Ο πρώτος τον διαδέχθηκε ως εκλέκτορας της Βαυαρίας (και αναβαθμίστηκε σε βασιλιά), ενώ ο δεύτερος αποζημιώθηκε με τον τίτλο του *δούκα της Βαυαρίας*.

Το 1803 ο Ναπολέων Α΄ της Γαλλίας κατέλαβε εδάφη του στην αριστερή όχθη του Ρήνου και ο Γουλιέλμος αποζημιώθηκε με το δουκάτο του Μπεργκ. Το 1806 η Βαυαρία, για να λάβει το μαργραβάτο του Άνσμπαχ, έδωσε το Μπεργκ στον Ζοακίμ Μυρά, σύζυγο της αδελφής του Ναπολέοντα Α΄. Ο Γουλιέλμος απεβίωσε στο Λάντσχουτ (ή στο Μπάμπεργκ) το 1837 και τάφηκε στην κρύπτη του Αββαείου Τέγκερνσεε, όπως και οι άλλοι δούκες της Βαυαρίας.

Οικογένεια
----------

Νυμφεύτηκε το 1780 την 3η εξαδέλφη του Μαρία Άννα των Βίττελσμπαχ, κόρη του Φρειδερίκου Μιχαήλ του Παλατινάτου-Τσβάιμπρυκεν. Ήταν αδελφή του Μαξιμιλιανού Α΄ Ιωσήφ της Βαυαρίας. Είχαν τέκνα:

* θνησιγενής γιος 1782.
* Μαρία Ελισάβετ 1784-1849, παντρεύτηκε τον Λουί-Αλεξάντρ Μπερτιέ, Δούκα του Βανγκράμ.
* Πίος Αύγουστος 1786-1837, Δούκας εν Βαυαρία. Εγγονή του ήταν η Ελισάβετ, Αυτοκράτειρα της Αυστρίας.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Duke Wilhelm in Bavaria  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 262142746
* LCCN: n88212159
* GND: 118849921
* SUDOC: 180463357

 |

 |
Ο **βαλτοβάτραχος**, *Pelophylax ridibundus* (Pallas, 1771) είναι ένα είδος βατράχου της οικογένειας Ranidae. Το μεγαλύτερο αυτόχθονο είδος βατράχου στην Ευρώπη με τεράστια εξάπλωση.

Περιγραφή
---------

Πρόκειται για ένα μεγάλου μεγέθους βάτραχο, ο οποίος μπορεί να φτάσει τα 15 cm σε τελικό μήκος, σπάνια περισσότερο.

Βιολογία
--------

Ημερόβιος, ντροπαλός βάτραχος που συχνά λιάζεται έξω από το νερό και βουτά μέσα σε αυτό μόλις αισθανθεί κίνδυνο. Συναντάται σε έλη, λίμνες, ποτάμια, ρεματιές και στάσιμα νερά. Ζευγαρώνει την άνοιξη και τα θηλυκά γεννούν πάνω από 15.000 αυγά συνολικά έως το πέρας την αναπαραγωγικής περιόδου. Τα αυγά εναποτίθενται σε μάζες-συστάδες μερικών εκατοντάδων μέσα στο νερό.

Παραπομπές
----------

1. 1 2 3  «herpetofauna.gr - Ελληνική Ερπετοπανίδα». *www.herpetofauna.gr* (στα Αγγλικά). Αρχειοθετήθηκε από το πρωτότυπο στις 9 Ιουλίου 2017. Ανακτήθηκε στις 14 Ιουνίου 2018.
2. ↑  Speybroeck, J. Beukema, W. Bok, B. Van Der Voort, J. (2016). *Field Guide to the Amphibians and Reptiles of Britain and Europe.*. San Diego, USA: Bloomsbury Natural History.
Ο **Βονόσος** (Bonosus) (πέθανε τον Οκτώβριο του 610) ήταν βυζαντινός στρατηγός, από τις αρχές του 7ου αιώνα που εμφανίζεται στις πηγές μόνο στο τέλος της βασιλείας του Φωκά (602-610).

Βιογραφία
---------

Ο Βονόσος διορίσθηκε Κόμης της εώας γύρω στο 609, δηλαδή γενικός αρχηγός του στρατεύματος της Ανατολής, ενώ η Βυζαντινή Αυτοκρατορία ενώ σε εξέλιξη βρισκόταν ο Περσοβυζαντινός πόλεμος του 602-628, τα πρώτα χρόνια του οποίου σηματοδοτήθηκαν από σημαντικές εδαφικές απώλειες. Στην Παλαιστίνη, οι Εβραίοι, παραδοσιακά εχθρικοί στην αυτοκρατορική εξουσία, ξεκίνησαν εξεγέρσεις, μερικές φορές σε σχέση με άλλους αντάρτες, στην Αντιόχεια ή την Ιερουσαλήμ. Ο Βονόσος διατάσσεται να τους υποτάξει όταν έχει ήδη φήμη για ιδιέτερα σκληρή αντιμετώπιση των αντιπάλων του. Ενώ βρίσκεται στην Καισάρεια, παίρνει εντοή να μεταβεί στην Αίγυπτο όπου είχε εξεγερθεί ο Έξαρχος Αφρικής Ηράκλειος ο Πρεσβύτερος.

Πήγε εκεί μέσω θάλασσας και πιθανότατα αποβιβάστηκε στο Πελούσιο, ενώ ο Νικήτας κρατούσε ήδη την Αλεξάνδρεια. Ένωσε τις πιστές δυνάμεις που εξακολουθούν να υπάρχουν και χρησιμοποιεί βίαιη καταστολή, όπως έχει ήδη κάνει στην Παλαιστίνη, κάτι που ενισχύει τη φήμη του για την αγριότητα του. Στη συνέχεια κατευθύνει τα στρατεύματά του εναντίον της Αλεξάνδρειας, αλλά νικήθηκε από τον Νικήτα και αναγκάστηκε να φύγει. Έπειτα ξεκινά επιχειρήσεις παρενόχλησης του Νικήτα, αλλά χωρίς επιτυχία και αναγκάζεται να φύγει από την Αίγυπτο, πρώτα για την Παλαιστίνη και μετά για την Κωνσταντινούπολη.

Ενώ η Αίγυπτος έχει πλέον πέσει, ο Ηράκλειος ο Πρεσβύτερος έστειλε στόλο στην Κωνσταντινούπολη με επικεφαλής τον γιο του, τον Ηράκλειο. Ο Βονόσος αποστέλλεται για να τους αντιμετωπίσει, αλλά οι στρατιώτες του, οι οποίοι προφανώς ανήκουν εν μέρει στο Πράσινο κόμμα, με τη σειρά τους ξεσηκώνονται. Ο Βονόσος προσπαθεί να δραπετεύσει, αλλά συλαμβάνεται σε ένα από τα λιμάνια της Πόλης, όπου σκοτώθηκε από έναν στρατιώτη των Εξκουβιτόρων.

Πηγές
-----

* (Αγγλικά) Walter Emil Kaegi, Heraclius, Emperor of Byzantium, Cambridge University Press, 2003
* (Αγγλικά) John R. Martindale, A. H. M. Jones et John Morris, The Prosopography of the Later Roman Empire : Volume III, AD 527–641, Cambridge (GB), Cambridge University Press, 1992, 1575 p. (ISBN 0-521-20160-8)
Ο **Βάτσλαφ Σβέιτσαρ** (Václav Švejcar) ήταν Τσέχος ζωγράφος (γενν. στο Písek στις 12 Ιουλίου 1962), δημιουργός εικόνων διαλογισμού. en Písek) Καίτοι αυτοδίδακτος, στον τομέα της διαλογισμικής ζωγραφικής συγκαταλέγεται μεταξύ των γνωστότερων και δημοφιλέστερων εικαστικών καλλιτεχνών της Τσεχίας.

Βιογραφικά
----------

Ο Σβέιτσαρ έμαθε την τέχνη του μηχανικού πλοίων (1980), αποφοίτησε από μέση μηχανοτεχνική σχολή στο Strakonice (1983) και πήρε δίπλωμα από το Τμήμα Μηχανολόγων του Πολυτεχνείου της Πράγας (1990).
Εργαζόμενος ως πλοίαρχος το 1991, υπέστη οξεία κρίση σκωληκοειδίτιδας στα ανοιχτά της Λιβερίας (Αφρική) και έζησε εμπειρίες κλινικού θανάτου, οι οποίες άλλαξαν εκ βάθρων την αντίληψή του για τη ζωή και τον κόσμο. Για να εκφράσει τα οράματά του άρχισε να ζωγραφίζει διαλογισμικές εικόνες, και τον ίδιο χρόνο εγκατέλειψε το ναυτικό επάγγελμα και αφοσιώθηκε εξ ολοκλήρου στη ζωγραφική, προσπαθώντας να μεταδώσει στους θεατές των έργων του ενέργεια ηρεμίας και αρμονίας και κατά το δυνατόν έμπνευση για τις δικές τους πνευματικές αναζητήσεις.

Έργα
----

Από το 1991, ο Βάτσλαφ Σβέιτσαρ έκανε πολλές ατομικές εκθέσεις σε πολλά μέρη της Τσεχίας, αλλά και στη Νέα Υόρκη το 1991, και συμμετέσχε σε διάφορες ομαδικές εκθέσεις, όχι μόνο στην Τσεχία, παρά και στη Γερμανία (1990), την Αυστρία (1996, 1997 και 2004) στη Φλόριντα των ΗΠΑ (2006), αναλυτικό κατάλογο των οποίων βλ. στην επίσημη ιστοσελίδα του. Έργα του έχουν επίσης δημοσιευτεί σε διάφορα περιοδικά, βιβλία και καλύμματα δίσκων με πνευματική μουσική.
Δέχεται κατόπιν συνεντεύξεως επισκέψεις στο ατελιέ του στο σπίτι του στο Písek της Νότιας Βοημίας.

* 
* 
* 
*

Παραπομπές
----------

1. 1 2  *Czech National Authority Database*. xx0013750. Ανακτήθηκε στις 23  Νοεμβρίου 2019.
2. 1 2 3 4 5  *The Fine Art Archive*. cs.isabart.org/person/60676. Ανακτήθηκε στις 1  Απριλίου 2021.

Βιβλιογραφία
------------

Funk, Karel: *Tři duše naboso. Meditace nad duchovní cestou.(Táňa Fišerová, Dana Majdová, Václav Švejcar).* Olomouc: Fontána, 2002. 254p. ISBN 80-86177-89-3.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βάτσλαφ Σβέιτσαρ** |

* Επίσημη ιστοσελίδα του καλλιτέχνη τσέχικα αγγλικά με εικονική πινακοθήκη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 85388471
* **Europeana**: agent/base/134245
* NKC: xx0013750

 |

 |
**Βαλ(λ)αχάδες** ή **Βαλαάδες** αποκαλούνταν Έλληνες που είχαν εξισλαμισθεί κατά την ύστερη περίοδο της τουρκοκρατίας στην δυτική Μακεδονία ή και σε άλλες περιοχές της Ελλάδας. Το όνομα αυτό προέρχεται ενδεχομένως από την αραβική λέξη *βαλαχί* (Wallah, "*ορκίζομαι στον Αλλάχ*") το οποίο τους αποδόθηκε με σκωπτική διάθεση επειδή δεν γνώριζαν παρά ελάχιστες τουρκικές λέξεις, ενώ υπάρχει και η άποψη ότι προέρχεται από διαγλωσσική προσαρμογή του εθνωνυμίου "Βλάχοι". Οι ίδιοι αποκαλούσαν τους εαυτούς τους **Φούτσηδες**. Η μεγαλύτερη συγκέντρωση Βαλαχάδων υπήρχε σε χωριά μεταξύ Σιάτιστας, Καστοριάς και Γρεβενών. Οι περισσότεροι από αυτούς θεωρήθηκαν ανταλλάξιμοι κατά την ανταλλαγή πληθυσμών του 1923 και μετοίκησαν στην Τουρκία.   

Σύμφωνα με την προφορική παράδοση εξισλαμίστηκαν κατά τον 17ο αιώνα. Ο πρόσφατος εξισλαμισμός τους υποδεικνύεται και από το ότι υπάρχουν κοινά επώνυμα μεταξύ Βαλαχάδων και Χριστιανών της περιοχής, καθώς και χωράφια τα οποία είχαν διαμοιραστεί ως "αδελφομοίρια" και οι ιδιοκτήτες τους γνώριζαν ότι ήταν συγγενείς αν και είχαν διαφορετική θρησκεία. Θεωρείται πιθανό ότι άρχισαν να εξισλαμίζονται στα τέλη του 17ου αι. και αυτό συνεχίστηκε και τον επόμενο αιώνα λόγω των πιέσεων από τους Τουρκαλβανούς και τον Αλή Πασά ο οποίος μετέβαλε σε τσιφλίκια τα χριστιανικά χωριά. Ο Πουκεβίλ *(Pouqueville)* (Β', 509) αναφέρει ότι η Λεψίστα ή Ανασελίτσα, ένα από τα χωριά των Βαλαάδων, κτίστηκε τον 14ο αιώνα από εξισλαμισθέντες Βαρδαριώτες που αντικατέστησαν άλλους χριστιανούς που είχαν σφαγεί ή εξανδραποδισθεί, χωρίς όμως να παραπέμπει σε κάποια τεκμήρια. Ένα χρονολογημένο τεκμήριο είναι αναφορά του αρχιεπισκόπου Σισανίου στον λεγόμενο κώδικα του Ζωσιμά της Σιατίστης όπου αναφέρει ότι το 1797 υπήρχαν στην επαρχία Σισανίου ως μωαμεθανικά τα χωριά των Βαλαάδων ενώ υπήρχαν και μικτά χωριά. Αλλά και ο μελετητής Καλεντέρης παρατήρησε στον κώδικα της Μονής Μεταμορφώσεως, της επιλεγόμενης της Ζάβορδας, ότι το 1692 αναφέρονται ως δωρητές και ονόματα ατόμων από χωριά που είναι γνωστά ως αμιγώς μουσουλμανικά, όπως το Βέντζι, οι Αγαλαίοι, η Τόριτσα, η Πηγαδίτσα κ.ά. Με βάση αυτό θεωρείται πιθανό ότι εξισλαμίστηκαν μετά το 1692 και πριν το 1797.

Δείτε επίσης
------------

* Συλλογή παραδοσιακών βαλαχάδικων τραγουδιών, συλλογή βαλαχάδικων δημοτικών αφηγήσεων και συλλογή προσωπικών διηγήσεων των Βαλαχάδων, βιντεοσκοπήσεις του 2016 στην Τουρκία από τους Thede Kahl και Andreea Pascaru, πηγή: VLACH commission of the Austrian Academy of Sciences
* Καραμανλήδες
* Ουρούμ
* Λινοβάμβακοι
* Ελληνόφωνοι μουσουλμάνοι
* Ρωμανιώτες
* Ντονμέ
* Χεμσίν
* Γκαγκαβούζικη γλώσσα

Παραπομπές
----------

1. ↑  Βλάχοι & Ρωμιοσύνη Αρχειοθετήθηκε 2015-04-17 στο Wayback Machine. ανακτήθηκε 26/09/2015.
2. ↑  Τσούρκας Κωνσταντίνος, "Τραγούδια Βαλλαχάδων", *Μακεδονικά*. Σύγγραμμα περιοδικόν της Εταιρείας Μακεδονικών Σπουδών, Β' (1941-1952), Θεσσαλονίκη, 1953, σελ. 462-471
Συντεταγμένες: 41°34′55.92″N 21°52′45.12″E﻿ / ﻿41.5822000°N 21.8792000°E﻿ / 41.5822000; 21.8792000

Το **Βοντοβράτι** (σλαβομακεδονικά: Водоврати‎) είναι χωριό του Δήμου Γράντσκο στo κεντρικό τμήμα της Βόρειας Μακεδονίας.

Ιστορία
-------

Το σημερινό Βοντοβράτι βρίσκεται στη θέση της αρχαίας ελληνικής πόλης του Άργους της Παιονίας. Στο παιονικό Άργος ο Ρωμαίος ανθύπατος Ιούνιος Ρουφίνος (246 -8 μ.Χ.) βρήκε θεραπεία, όπως δείχνει μια στήλη που ανασκάφηκε εκεί και βρίσκεται σήμερα στο μουσείο του Τίτο Βέλες (αρχ. Βυλάζωρα):

"Λονδ . . .

ον Ἰούνιον

ἀνθύπατον

ἡ τῶν Ἀργεσ[τῶν]"

Το χωριό μέχρι τον Β΄ Βαλκανικό Πόλεμο, το 1913, βρίσκονταν υπό οθωμανική κυριαρχία όταν και περιήλθε στην κατοχή της Σερβίας.

Δημογραφία
----------

Σύμφωνα με την απογραφή του 2002 το χωριό έχει 379 κατοίκους, η εθνική κατανομή των οποίων έχει ως εξής:

* Βόσνιοι Μουσουλμάνοι 192
* Τσιγγάνοι 79
* Σλαβομακεδόνες 60
* Τούρκοι 16
* Αλβανοί 13
* Σέρβοι 4
* Άλλοι 15

Παραπομπές
----------

1. ↑  Supplementum Epigraphicum Graecum, "SEG 30-555. Argos (Vodovrati). Honorary inscription for a proconsul, ca 100 A.D.?" Brillonline Reference Works
2. ↑  Supplementum Epigraphicum Graecum. "SEG 16-400. Vodovrati (nunc Titov Veles in museo). Honores - - - -i Iunii proconsulis, s. II/IIIp." Brillonline Reference Works
3. ↑  Book 5 - Total population according to the Ethnic Affiliation, Mother Tongue and Religion. Απογραφή 2002, Κρατική Υπηρεσία Στατιστικής, Σκόπια 2002, σελ. 87.

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
Η **Βαιτική** (στα λατινικά, *Baetica*) ήταν μια επαρχία αρχικά της ρωμαϊκής Ιβηρίας και στη συνέχεια του Βησιγοτθικού Βασιλείου. Ιδρύθηκε το 27 π.Χ. από τον Οκταβιανό Αύγουστο και περιελάμβανε μέρος των εδαφών της πρώην Εκείθεν Ιβηρίας, σε μια περιοχή που χονδρικά ταυτίζεται με τη σημερινή Ανδαλουσία. Πήρε το όνομά της από τον ποταμό Βαίτι, τον σημερινό Γουαδαλκιβίρ και πρωτεύουσά του ήταν η Κορδούη. Ως επαρχία ανήκε στην κατηγορία των «γερουσιακών»· γενικό χαρακτηριστικό της ήταν ο γρήγορος εκρωμαϊσμός των κατοίκων της και η απουσία πυρήνων αντίδρασης εναντίον της αυτοκρατορίας.

Η επαρχία της Βαιτικής έπαιξε σημαντικό ρόλο στην Ρωμαϊκή Αυτοκρατορία τόσο στον οικονομικό τομέα, όσο και στον πολιτισμικό. Ήταν μια περιοχή ιδιαίτερα πλούσια σε μέταλλα και γεωργικά προϊόντα, ιδιαίτερα κρασί και λάδι. Όσον αφορά την πολιτική, υπήρξε η πατρίδα των αυτοκρατόρων Τραϊανού και Αδριανού και του φιλόσοφου Σενέκα.

Παραπομπές
----------

1. ↑  López, Julio και Larrea, Davalillo (2000), *Atlas histórico de España y Portugal*, Sintesis, Μαδρίτη. σελ. 61.
O **Βονιφάτιος**, ιταλ. Bonifacio da Verona (απεβ. τέλη του 1317 ή αρχές του 1318) από την Οικογένεια ντα Βερόνα ήταν ένας ισχυρός Λομβαρδός σταυροφόρος, κύριος στη Φραγκοκρατούμενη Ελλάδα κατά τα τέλη του 13ου και τις αρχές του 14ου αι. Αρχικά ήταν ένας ένας ενδεής ιππότης από έναν κύριο κλάδο του Οίκου του, που έγινε ο προστατευόμενος του Γκυ Β΄ ντε λα Ρος δούκα των Αθηνών· εκτοπίστηκε από τους Ρωμαίους από την Εύβοια το 1296 και εξελίχθηκε σε έναν από τους πιο ισχυρούς κυρίους της Φραγκοκρατίας. Υπηρέτησε ως επίτροπος για το δουκάτο των Αθηνών το διάστημα 1308-09, έπειτα από το τέλος του Γκυ Β΄, και αιχμαλωτίστηκε στη μάχη του Αλμυρού τον Μάρτιο του 1311. Ο Βονιφάτιος, τον οποίο εκτιμούσαν οι Καταλανοί, αρνήθηκε την προσφορά τους να γίνει ο ηγέτης τους, αλλά διατήρησε στενές σχέσεις με εκείνους, μοιραζόμενος μία εχθρότητα εναντίον Βενετών και των ενδιαφερόντων τους στην Εύβοια. Όταν απεβίωσε ο Βονιφάτιος άφησε έναν γαμπρό, τον Καταλανό γενικό βικάριο Αλφόνσο Φαδρίκ ως τον κύριο κληρονόμο των εκτεταμένων ιδιοκτησιών του. 

Χάρτης της Νότιας Ελλάδας το 1278.

Οικογένεια
----------

Νυμφεύτηκε την Αγνή ντε Τσικόν και είχε τέκνα:

* Μαρούλλα απεβ. 1316, παντρεύτηκε τον Αλφόνσο Φαδρίκ από τον Οίκο της Βαρκελώνης, γενικό βικάριο του δουκάτου των Αθηνών.
* Ελένη.
* Θωμάς.

Αναφορές σε πηγές
-----------------

1. ↑  Ανακτήθηκε στις 26  Νοεμβρίου 2018.

Πηγές
-----

* Miller, William (1908). The Latins in the Levant: A History of Frankish Greece (1204–1566). London: John Murray. OCLC 563022439.
* Miller, William (1921). Essays on the Latin Orient. Cambridge: Cambridge University Press. OCLC 457893641.
* Setton, Kenneth M. (1976). The Papacy and the Levant (1204–1571), Volume I: The Thirteenth and Fourteenth Centuries. Philadelphia: The American Philosophical Society. ISBN 0-87169-114-0.
Ο **Βιάρος Καποδίστριας** (1774 - 1842) ήταν Έλληνας πολιτικός, νομικός και μέλος της Φιλικής Εταιρείας από την Κέρκυρα. Υπήρξε αδελφός των κυβερνητών της Ελλάδας Ιωάννη και Αυγουστίνου Καποδίστρια.

Βιογραφία
---------

Ο Βιάρος Καποδίστριας γεννήθηκε το 1774 στην Κέρκυρα και ήταν ο πρωτότοκος γιος του διπλωμάτη κόμη Αντώνιου-Μαρία Καποδίστρια και της Διαμαντίνας, κόρης του Χριστόδουλου Γονέμη. 

Αφού παρακολούθησε εγκύκλια μαθήματα στη γενέτειρά του, μετέβη στην Πάδοβα, όπου σπούδασε νομικά. Επιστρέφοντας στα Επτάνησα διετέλεσε γερουσιαστής Κέρκυρας και το 1818 μυήθηκε στη Φιλική Εταιρεία από τον Αριστείδη Παππά. 

Κατά τη διάρκεια της επανάστασης, έχοντας ως έδρα την Κέρκυρα, υπήρξε -μαζί με τον μεγαλέμπορο Κωνσταντίνο Γεροστάθη- σύνδεσμος ανάμεσα στα φιλελληνικά σωματεία της Ευρώπης και τους επαναστάτες. Παράλληλα συμμετείχε στις προσπάθειες για περίθαλψη των προσφύγων, που κατέφευγαν από τις επαναστατημένες περιοχές στα νησιά του Ιονίου.

Τον Μάρτιο του 1828 ήρθε μαζί με τον αδελφό του Αυγουστίνο στην Ελλάδα, για να συνδράμουν τον έτερο αδελφό τους και κυβερνήτη Ιωάννη Καποδίστρια. Διετέλεσε μέλος του «Πανελληνίου» και μαζί με τον Αλέξανδρο Μαυροκορδάτο διορίστηκε υπεύθυνος περί των Πολεμικών. Αποτέλεσε επίσης μέλος του Γενικού Φροντιστηρίου, έκτακτος επίτροπος των Σποράδων και από τον Οκτώβριο του 1829 υπουργός Ναυτικών. Παράλληλα, φέρεται και ως υπεύθυνος της μυστικής αστυνομίας. Επίσης σημαντική ήταν η συνεισφορά του στη δράση του Ορφανοτροφείου Αίγινας και στην ίδρυση του Εθνικού Αρχαιολογικού Μουσείου στο ίδιο νησί. 

Το γεγονός ότι τόσο ο ίδιος όσο και ο Αυγουστίνος αναδείχτηκαν σε υψηλόβαθμα κρατικά στελέχη, στηλιτεύτηκε από την αντικαποδιστριακή πολιτική παράταξη ως δείγμα νεποτισμού. Επίσης ο Βιάρος κατηγορήθηκε για αυταρχική διοίκηση, αλλά και για διάφορες αυθαιρεσίες. 

Τον Μάιο του 1832, μετά από την πτώση του Αυγουστίνου Καποδίστρια από την εξουσία, ο Βιάρος κατέφυγε στην Κέρκυρα, όπου και απεβίωσε το 1842.

Παραπομπές
----------

1. 1 2 3 4  *Εκπαιδευτική Ελληνική Εγκυκλοπαίδεια - Παγκόσμιο Βιογραφικό Λεξικό*, Εκδοτική Αθηνών, Αθήνα 1991, τ. 4, σ. 262.
2. ↑  Σπυρίδωνος Μ. Θεοτόκη, *Αλληλογραφία Ι. Α. Καποδίστρια-Ι. Γ. Εϋνάρδου 1826 - 1831*, Βιβλιοπωλείον Ι. Ν. Σιδέρη, Εν Αθήναις, 1929, σ. 430.
3. 1 2  Κυριάκου Σιμόπουλου, *Πως είδαν οι ξένοι την Ελλάδα του '21*, Αθήνα 1984, τ. 5ος, σ. 286.
4. ↑  Κ. Παπαρρηγοπούλου - Π. Καρολίδου, *Ιστορία του ελληνικού έθνους από των αρχαιοτάτων χρόνων μέχρι του 1930*, τ. 6ος, β' μέρος, Ελευθερουδάκης, Εν Αθήναις, χ.χ. σ. 212.
5. ↑  Κυριάκου Σιμόπουλου, 1984, σ. 286, 385.

Εξωτερικοί σύνδεσμοι
--------------------

* Βιάρος Καποδίστριας στον *Πανδέκτη*, του Εθνικού Ιδρύματος Ερευνών

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 37657197
* **ΕΒΕ**: 145698
* **AA**: 1906
* ISNI: 0000 0000 1383 9121
* GND: 116053402

 |

 |
Ο **αυταρχισμός** είναι μορφή διακυβέρνησης που χαρακτηρίζεται από ισχυρή κεντρική εξουσία και περιορισμένες πολιτικές ελευθερίες. Τα αυταρχικά καθεστώτα μπορεί να είναι ολιγαρχικά, μονοκομματικά ή το συνηθέστερο, δικτατορίες. 

Ο αυταρχισμός χαρακτηρίζεται από εξαιρετικά συγκεντρωμένη και κεντρική εξουσία που διατηρείται από την πολιτική καταπίεση και τον αποκλεισμό των πιθανών αμφισβητών. Τα αυταρχικά καθεστώτα βασίζονται, κατά τον Adam Przeworski, στην προπαγάνδα, την οικονομική ανάπτυξη, και τα δημόσια έργα. Η μετάβαση από ένα αυταρχικό σύστημα σε μια πιο δημοκρατική μορφή διακυβέρνησης αναφέρεται ως εκδημοκρατισμός.

Παραπομπές
----------

1. ↑  Furio Cerutti (2017). *Conceptualizing Politics: An Introduction to Political Philosophy*. Routledge. σελ. 17.
2. ↑   Natasha M. Ezrow & Erica Frantz (2011). *Dictators and Dictatorships: Understanding Authoritarian Regimes and Their Leaders*. Continuum International Publishing Group. σελ. 17.
3. ↑  Przeworski, Adam (26 Ιουλίου 1991). *Democracy and the Market: Political and Economic Reforms in Eastern Europe and Latin America*. Πανεπιστήμιο του Κέιμπριτζ. ISBN 9780521423359.
**Γενικές εκλογές** διεξήχθησαν στον Παναμά στις 5 Μαΐου 2019.  Λόγω των συνταγματικών ορίων, ο απερχόμενος πρόεδρος Χουάν Κάρλος Βαρέλα δεν μπορούσε να είναι υποψήφιος για δεύτερη συνεχή θητεία.  Ο επιχειρηματίας και πολιτικός Λαουρεντίνο Κορτίσο κέρδισε τις εκλογές, λαμβάνοντας ποσοστό γύρω στο 33% των ψήφων. Ο υποψήφιος Ρόμουλο Ρους ηττήθηκε με οριακό αποτέλεσμα, συγκεντρώνοντας ποσοστό γύρω στο 31% των ψήφων .

Εκλογικό σύστημα
----------------

Από τα 71 μέλη της Εθνοσυνέλευσης, 26 εξελέγησαν σε ενιαίες εκλογικές περιφέρειες και 45 με αναλογική εκπροσώπηση σε πολυεδρικές εκλογικές περιφέρειες. Κάθε περιφέρεια με περισσότερους από 40.000 κατοίκους αποτελούσε εκλογική περιφέρεια. Οι εκλογικές περιφέρειες εξέλεξαν έναν βουλευτή για κάθε 30.000 κατοίκους και έναν πρόσθετο αντιπρόσωπο για κάθε τμήμα άνω των 10.000. 

Στις μονοεδρικές εκλογικές περιφέρειες οι βουλευτές εξελέγησαν χρησιμοποιώντας το πλειοψηφικό σύστημα. Στις πολυεδρικές εκλογικές περιφέρειες, οι βουλευτές εξελέγησαν χρησιμοποιώντας κομματική λίστα με αναλογική εκπροσώπηση με βάση το διπλό πηλίκο. Η πρώτη κατανομή των εδρών χρησιμοποιεί ένα απλό πηλίκο, με τις έδρες επιπλέον να κατανέμονται χρησιμοποιώντας το πηλίκο διαιρούμενο με το δύο, ενώ οι υπόλοιπες θέσεις περιέρχονται στα κόμματα με το μεγαλύτερο υπόλοιπο. 

Ο Πρόεδρος εκλέγεται με απλή πλειοψηφία σε έναν γύρο.

Προκαταρκτικά αποτελέσματα
--------------------------

### Πρόεδρος

| Υποψήφιος | Κόμμα | Ψήφοι |  % |
| --- | --- | --- | --- |
|  | Λαουρεντίνο Κορτίσο | Δημοκρατικό Επαναστατικό Κόμμα | 655.428 | 33.35 |
|  | Ρόμουλο Ρους (Rómulo Roux) | Δημοκρατική Αλλαγή | 609.223 | 31.00 |
|  | Ρικάρντο Λομπάνα | Ανεξάρτητος | 369.303 | 18.79 |
|  | Χοσέ Μπλαντόν | Κόμμα των Παναμενίστα | 212.812 | 10.83 |
|  | Άνα Ματίλντε Γκόμες | Ανεξάρτητη | 93.608 | 4.76 |
|  | Σαούλ Μέντες | Ευρύ Μέτωπο για τη Δημοκρατία | 13.582 | 0,69 |
|  | Μάρκο Αμέλιο | Ανεξάρτητος | 11.321 | 0,58 |
| Μη έγκυρα / λευκά ψηφοδέλτια | 48.782 | - |
| **Σύνολο** | **2.014.059** | **100** |
| Εγγεγραμμένοι ψηφοφόροι / συμμετοχή | 2.757.823 | 73,03 |
| Πηγή: Εκλογικό Δικαστήριο |

### Εθνοσυνέλευση

|  |
| --- |
|  |
| Κόμμα | Ψήφοι |  % | Έδρες | +/- |
|  | Δημοκρατικό Επαναστατικό Κόμμα |  |  | 35 |  |
|  | Δημοκρατική Αλλαγή |  |  | 18 |  |
|  | Κόμμα των Παναμενίστα |  |  | 8 |  |
|  | Εθνικιστικό Δημοκρατικό Φιλελεύθερο Κίνημα |  |  | 5 |  |
|  | Κόμμα Συμμαχίας |  |  | 0 |  |
|  | Ευρύ Μέτωπο για τη Δημοκρατία |  |  | 0 |  |
|  | Κόμμα του Λαού |  |  | 0 |  |
|  | Ανεξάρτητοι |  |  | 5 |  |
| Άκυρα / λευκά ψηφοδέλτια |  | - | - | - |
| **Σύνολο** |  | **100** | **71** | **0** |
| Εγγεγραμμένοι ψηφοφόροι / συμμετοχή |  |  | - | - |
| Πηγή: Εκλογικό Δικαστήριο |

Παραπομπές
----------

1. ↑  Panama IFES
2. ↑  «Decree of the electoral court for the holding of elections» (PDF). Αρχειοθετήθηκε από το πρωτότυπο (PDF) στις 15 Σεπτεμβρίου 2019. Ανακτήθηκε στις 3 Ιουλίου 2019.
3. 1 2  Εκλογικό σύστημα IPU
Οι **γενικές εκλογές** διεξήχθησαν στo Μπαρμπάντος στις 21 Φεβρουαρίου 2013. Ήταν οι πρώτες εκλογές μετά την ανεξαρτησία, όπου η ημερομηνία των εκλογών ανακοινώθηκε πέντε χρόνια μετά τις τελευταίες γενικές εκλογές. Το κυβερνών Δημοκρατικό Εργατικό Κόμμα επανεξελέγη με μειωμένη πλειοψηφία, κερδίζοντας 16 από τις 30 έδρες στη Βουλή της Συνέλευσης.

Ιστορικό
--------

Σύμφωνα με το Σύνταγμα του Μπαρμπάντος, οι εκλογές δεν πρέπει να γίνονται περισσότερο από κάθε πέντε χρόνια από την πρώτη συνεδρίαση του Κοινοβουλίου. Οι τελευταίες γενικές εκλογές διεξήχθησαν στις 15 Ιανουαρίου 2008, ενώ η πρώτη συνεδρίαση της τρέχουσας συνόδου του Κοινοβουλίου πραγματοποιήθηκε στις 12 Φεβρουαρίου 2008. Μετά τη διάλυση του Κοινοβουλίου, ο Γενικός Κυβερνήτης του Μπαρμπάντος, εξ ονόματος του Στέμματος του Μπαρμπάντος, πρέπει να εκδώσει ένταλμα για γενικές εκλογές για τα μέλη της Βουλής της Συνέλευσης και για διορισμό Γερουσιαστών στη Γερουσία εντός 90 ημερών. 

Οι ημερομηνίες εκλογών και υποψηφιοτήτων ανακοινώθηκαν από τον πρωθυπουργό Φρέντελ Στούαρτ στις 29 Ιανουαρίου 2013. Η προθεσμία υποβολής υποψηφιοτήτων για την εγγραφή των υποψηφίων είχε προγραμματιστεί για τις 6 Φεβρουαρίου 2013.

Αποτελέσματα
------------

Αποτελέσματα των βουλευτικών εκλογών|  |
| Κόμμα | Ψήφοι | % | Έδρες | +/- |
|  | Δημοκρατικό Εργατικό Κόμμα | 78.851 | 51,30 | 16 | Σταθερό |
|  | Εργατικό Κόμμα | 74.121 | 48.22 | 14 | Σταθερό |
|  | Λαϊκό Δημοκρατικό Κογκρέσο | 89 | 0,06 | 0 | Σταθερό |
|  | Ελεύθερο Κόμμα Μπατζάν | 50 | 0,03 | 0 | *Νέο* |
|  | Νέα Βασιλική Συμμαχία Μπαρμπάντος | 39 | 0,03 | 0 | *Νέο* |
|  | Ανεξάρτητοι | 552 | 0,36 | 0 | Σταθερό |
| **Σύνολο** | **153.702** | **100,00** | **30** | Σταθερό |
| Εγγεγραμμένοι ψηφοφόροι | 249.024 | 62,02 |  |
|  |
| Πηγή: Caribbean Elections |
Η **Βασιλική Τζαβέλα** ήταν αγωνίστρια του αγώνα του 1821 από το Αγρίνιο.

Ήταν γυναίκα του Κίτσου Τζαβέλα. Έζησε από κοντά την πολιορκία του Μεσολογγίου και πήρε μέρος στις μάχες. Άοπλη εξήλθε μαζί με τους άλλους και πολέμησε με το πρωτότοκο παιδί της, τον Δημήτρη στον ώμο και έγκυος. Μέσα στην μάχη της έπεσε το παιδί νήπιο δέκα μηνών και το πιάσαν οι Τούρκοι αιχμάλωτο, για να το ανταλλάξουν αργότερα έναντι σαράντα Τούρκων. 

Μετά την έξοδο η Βασιλική παντρεύτηκε τον Κίτσο στο Ναύπλιο. Τον ακολούθησε πιστά σε όλες τις μάχες και τις περιπέτειες του βίου του. Μετά τον θάνατο του συζύγου της η Βασιλική εγκαταστάθηκε σε μια χωριάτικη καλύβα στην Κηφισιά. Έζησε βίο εγκρατή, διαθέτοντας αφειδώς το υστέρημά της για την βοήθεια των φτωχών και των πεινασμένων. Ήταν μια από τις τελευταίες εκπροσώπους της μεγάλης εκείνης γενιάς των ηρωϊκών γυναικών της επανάστασης του 1821.

Απεβίωσε στην Κηφισιά στις 21 Μαρτίου 1882.

Παραπομπές
----------

1. 1 2 3 4  «ΑΙΩΝ, φύλλο 10/5/1882». Αρχειοθετήθηκε από το πρωτότυπο στις 28 Ιανουαρίου 2021. Ανακτήθηκε στις 22 Ιανουαρίου 2021.

Πηγές
-----

* Γ. Δρουγολίνος, επιμ. (13 Απριλίου 1882). *Έσπερος, Τομ. 1, Έτος Α', τεύχ. 23*. Λειψία. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Μαΐου 2010.
Μια **αυτοδιαψευδόμενη προφητεία** είναι το συμπλήρωμα /αντίστροφο μιας αυτοεκπληρούμενης προφητείας, είναι δηλαδή μια πρόβλεψη που εμποδίζει να συμβεί αυτό που προβλέπει. Είναι γνωστή επίσης και ως "δίλημμα του προφήτη" γιατί όταν κάποιος προμηνύει μια καταστροφή, οι εμπλεκόμενοι ενδέχεται να αναλάβουν δράση ώστε να αποτραπεί το κακό, διαψεύδοντας έτσι την προφητεία. 

Είναι σημαντικό να διευκρινήσουμε ότι μια αυτοδιαψευδόμενη προφητεία οφείλεται σε αρνητική [ανάδραση], δηλαδή σε μείωση ή παύση της ανατροφοδότησης μιας κατάστασης, ενώ μια αυτοεκπληρούμενη προφητεία οφείλεται σε θετική ανάδραση, δηλαδή στην αυτοτροφοδότηση της έκβασης που προβλέπει.

Αν η πρόβλεψη γίνεται εσκεμμένα με σκοπό να αποτρέψει αυτό που προβλέπει, τότε είναι μια τεχνική χειραγώγησης που βασίζεται στην αντίστροφη ψυχολογία. Ένα πολύ απλό παράδειγμα είναι όταν ένας γονέας λέει σε ένα παιδί ότι δεν είναι ικανό να κάνει κάτι, το οποίο γνωρίζει ότι δεν είναι πολύ πέρα από τις ικανότητες του παιδιού αλλά απαιτεί κάποια προσπάθεια εκ μέρους του, και το παιδί βάζει υπερβάλλοντα ζήλο για να αποδείξει ότι μπορεί να το κάνει, διαψεύδοντας έτσι την πρόβλεψη.

Παραδείγματα
------------

* Ο βιβλικός προφήτης Ιωνάς αρνείται αρχικά να προειδοποιήσει το λάο της Νινεύη για την καταστροφή του, για να μην μετανοήσουν οι κάτοικοι της πόλης και ο Θεός τους συγχωρήσει με συνέπεια να μην καταστρέψει την πόλη. Πράγματι, όταν ο Ιωνάς τελικά τους ενημερώνει για την προφητεία, οι κάτοικοι της Νινευή αλλάζουν συμπεριφορά με συνέπεια ο Θεός να τους λυπηθεί και να μην εκπληρωθεί η προφητεία.

* Το πρόβλημα με τον ιό της χιλιετίας λέγεται ότι ήταν ζήτημα αυτοδιαψευδόμενης προφητείας, καθώς ο φόβος ότι ο μηδενισμός των ρολογιών των υπολογιστών με την έλευση της νέας χιλιετίας θα δημιουργούσε μαζικά προβλήματα στη λειτουργία των υπολογιστών με ανυπολόγιστες συνέπειες οδήγησε στις απαιτούμενες αλλαγές ώστε να αποφευχθεί το φαινόμενο.

Παραπομπές
----------

1. ↑  Παλαιά Διαθήκη, *Ιωνάς κεφ. 1-3*, ανακτήθηκε στις 8 March 2015
2. ↑   *Το μη πρόβλημα του 2000*, ανακτήθηκε στις 2015-03-09

Εξωτερικοί σύνδεσμοι
--------------------

* Bushman BJ, Baumeister RF, Stack AD (Mar 1999). «Catharsis, aggression, and persuasive influence: self-fulfilling or self-defeating prophecies?». *J Pers Soc Psychol* **76** (3): 367–76. doi:10.1037/0022-3514.76.3.367. PMID 10101875. .

Δείτε επίσης
------------

* Αυτοεκπληρούμενη προφητεία
**Γενικές εκλογές** διεξήχθησαν στο Εσουατίνι στις 18 Αυγούστου και 21 Σεπτεμβρίου 2018. Ήταν οι πρώτες εκλογές μετά τη μετονομασία της Σουαζιλάνδης σε Εσουατίνι.

Εκλογικό σύστημα
----------------

Η Συνέλευση του Εσουατίνι αποτελείται από 59 εκλεγμένους βουλευτές (σε 2 γύρους) και μέχρι 10 ακόμα, που επιλέγονται από τον Βασιλιά (Ngwenyama). Ο πρώτος γύρος των εκλογών διενεργείται σε καθένα από τα 385 παραδοσιακά βασίλεια (chiefdoms) για την επιλογή ενός υποψηφίου που θα προκριθεί στον δεύτερο γύρο μεταξύ 3 και 20 υποψηφίων από κάθε παραδοσιακό βασίλειο. Στον δεύτερο γύρο, η χώρα υποδιαιρείται σε 59 εκλογικές περιφέρειες (αυξημένες από τις 55 των εκλογών του 2013). Ο καθένας από τους νικητές των προκριματικών εκλογών κατέρχεται ως υποψήφιος στην εκλογική περιφέρεια που καλύπτει το παραδοσιακό του βασίλειο. Σε αμφότερους τους γύρους λειτουργεί το πλειοψηφικό σύστημα, με το σύνολο των υποψηφίων να κατέρχονται ως ανεξάρτητοι.

Προκριματικές εκλογές
---------------------

Ο πρώτος γύρος έγινε στις 24 Αυγούστου 2018 με 156.973 ψηφοφόρους επί συνόλου 544.310 εγγεγραμμένων, να ασκούν το εκλογικό τους δικαίωμα. Κατά συνέπεια, το ποσοστό συμμετοχής ήταν 28,83%, κάτι που υποδηλώνει ισχνή υποστήριξη στην εκλογική διαδικασία. Οι ανωτέρω αριθμοί αφαιρέθηκαν από τον δικτυακό τόπο της εκλογικής επιτροπής της χώρας.

Δεύτερη φάση
------------

Η εκλογική επιτροπή αποκάλυψε σύντομα τα ονόματα των 59 νικητών έπειτα από τη διεξαγωγή της δεύτερης φάσης των εκλογών. Το 2013 τα αποτελέσματα δεν είχαν δημοσιοποιηθεί ποτέ. Έπειτα από τις εκλογές ο βασιλιάς Μσουάτι Γ΄ διόρισε 6 μέλη της βασιλικής οικογένειας στη Συνέλευση (House of Assembly) και άλλα 8 στη Γερουσία (Senate).

Παραπομπές
----------

1. ↑  Election dates revealed Times of Swaziland
2. ↑  Unhappy residents boycott election Αρχειοθετήθηκε 2018-08-17 στο Wayback Machine. Swazi Media Commentary, 23 Μαΐου 2018
3. 1 2  Swaziland: Primary and Secondary Elections: 24 August – 20 September 2013: Final Report Αρχειοθετήθηκε 2018-12-18 στο Wayback Machine. Election Experts Mission
4. 1 2  Swaziland: Results of Swaziland Election Not Published One Month After Poll Questioning Kingdom's Claim to Democracy
**"Αυτογνωσία"** είναι όρος που χρησιμοποιείται στην ψυχολογία για να περιγράψει τις πληροφορίες που αντλεί ένα άτομο όταν βρίσκει μια απάντηση στην ερώτηση "Πώς είμαι;", "Ποιος είμαι;".

Ενώ προσπαθούμε να αναπτύξουμε την απάντηση σε αυτό το ερώτημα, η αυτογνωσία απαιτεί συνεχή αυτογνωσία και αυτοσυνείδηση ​​(η οποία δεν πρέπει να συγχέεται με τη συνείδηση). Τα βρέφη και οι χιμπατζήδες εμφανίζουν μερικά από τα χαρακτηριστικά της αυτογνωσίας  και της επιλογής/έκτακτης ανάγκης , ωστόσο δεν θεωρούνται ότι διαθέτουν αυτοσυνείδηση.

Η αυτογνωσία είναι συστατικό της αυτοαντίληψης. Είναι η γνώση του εαυτού και των ιδιοτήτων του και η επιθυμία να αναζητήσουμε τέτοια γνώση που καθοδηγεί την ανάπτυξη της αυτοαντίληψης, ακόμα κι αν αυτή η έννοια είναι ελαττωματική. Η αυτογνωσία μάς ενημερώνει για τις νοητικές μας αναπαραστάσεις για τον εαυτό μας, οι οποίες περιέχουν ιδιότητες που συνδυάζουμε μοναδικά με τον εαυτό μας και θεωρίες σχετικά με το αν αυτές οι ιδιότητες είναι σταθερές ή δυναμικές, στο βέλτιστο που δυνάμεθα να αξιολογήσουμε.

Η αυτοαντίληψη θεωρείται ότι έχει τρεις κύριες πτυχές:

1. Το γνωστικό κομμάτι
2. Το συναισθηματικό κομμάτι
3. Το εκτελεστικό κομμάτι

Το συναισθηματικό και εκτελεστικό κομμάτι είναι επίσης γνωστό ως αισθητό και ενεργό εαυτός αντίστοιχα, καθώς αναφέρονται στα συναισθηματικά και συμπεριφορικά στοιχεία της αυτοαντίληψης. Η αυτογνωσία συνδέεται με το γνωστικό κομμάτι στο ότι τα κίνητρά του καθοδηγούν την αναζήτησή μας να αποκτήσουμε μεγαλύτερη σαφήνεια και διαβεβαίωση ότι η δική μας αντίληψη είναι μια ακριβής αναπαράσταση του πραγματικού μας εαυτού.Το γνωστικό κομμάτι αποτελείται από όλα όσα γνωρίζουμε (ή νομίζουμε ότι γνωρίζουμε για τον εαυτό μας). Αυτό συνεπάγεται με ιδιότητες όπως χρώμα μαλλιών, φυλή και ύψος κ.λπ. και ψυχολογικές ιδιότητες όπως πεποιθήσεις, αξίες και αντιπάθειες.

Παραπομπές
----------

1. ↑  Gallup, G. G. Jr. (1979). *Self-recognition in chimpanzees and man: A developmental and comparative perspective*. New York: Plenum Press.
2. ↑  Finkelstein, N. W. & Ramey, C. T. (1977). Learning to control the environment in infancy. *Child Development, 48,* 806–819.
3. ↑  «The Cognitive Self: The Self-Concept – Principles of Social Psychology – 1st International Edition». *opentextbc.ca*. Ανακτήθηκε στις 16 Οκτωβρίου 2019.
4. ↑  Bandura, Albert; Caprara, Gian Vittorio; Barbaranelli, Claudio; Gerbino, Maria; Pastorelli, Concetta (2003). «Role of Affective Self-Regulatory Efficacy in Diverse Spheres of Psychosocial Functioning». *Child Development* **74** (3): 769–782. doi:10.1111/1467-8624.00567. PMID 12795389. .
5. ↑
Ο ειδικός επιστημονικός όρος **αφασία** (στερητικό α- και -φέτος από το ρήμα φημί = λέγω) αναφέρεται σε κάθε μερική ή ολική απώλεια γλωσσικών ικανοτήτων σε ενήλικες και παιδιά και γενικότερη ανικανότητα λόγου.

Ο λόγος είναι το κύριο μέσο του ανθρώπου ώστε να επικοινωνήσει με το περιβάλλον του. Στην περίπτωση της αφασίας το άτομο δεν μπορεί να μιλήσει, να αποδίδει το σωστό νόημα στις λέξεις, να κατανοεί και πολλές φορές να διαβάζει. Στο πολύ νεαρό παιδί, του οποίου ο εγκέφαλος διατηρεί την πλαστικότητά του, επιτρέπεται μια ταχεία ανάληψη έστω κι αν αυτή δεν είναι ολοκληρωμένη, σε αντίθεση με τους ενήλικες.

Αιτίες
------

Μπορεί να οφείλεται σε διαταραχές των εγκεφαλικών αγγείων ή σε εγκεφαλικές βλάβες.

Μορφές αφασίας
--------------

* Τύπου Broca

Η Αφασία τύπου Broca ή αλλιώς Κινητική χαρακτηρίζεται από περιορισμένη ικανότητα έκφρασης προφορικού λόγου, περιορισμένο λεξιλόγιο και μετρίου βαθμού δυσκολία στην κατανόηση της γλώσσας, γεγονός που οδηγεί συχνά σε δυσκολία στην επικοινωνία. Ο ασθενής σε πολλές περιπτώσεις είναι ικανός να διαβάζει, αλλά έχει δυσκολίες στη γραφή.

* Τύπου Wernicke

Η Αφασία τύπου Wernicke ή αλλιώς Αισθητική χαρακτηρίζεται από ελλιπή ικανότητα του ασθενούς να καταλαβαίνει τη σημασία των λέξεων που παράγει. Παρατηρείται ταχεία εκφορά της γλώσσας 
με παραφασίες (η χρησιμοποίηση αντί της σωστής μιας άλλης λέξης), νεολογισμούς (η χρήση λέξεων που δεν υπάρχουν καν). Μερικοί ασθενείς με Αφασία τύπου Wernicke μιλούν ακατάπαυστα, παρατηρείται η λεγόμενη 'γλωσσική σαλάτα', ενώ δεν δείχνουν να έχουν επίγνωση της διαταραχής επικοινωνίας. 
Η κατανόηση του λόγου είναι εντόνως επηρεασμένη.

* Ανομική αφασία

Κύριο σύμπτωμα της ανομικής Αφασίας είναι η δυσκολία εύρεσης των σωστών λέξεων κατά την εκφορά προφορικού λόγου, κυρίως κατά την κατονομασία αντικειμένων. Η κατανόηση καθώς και η γραφή και η ανάγνωση είναι ανεπηρέαστες. 

* Γενική Αφασία

Η Γενική Αφασία είναι η σοβαρότερη μορφή αφασίας, κατά την οποία ο ασθενής αντιμετωπίζει σοβαρά προβλήματα τόσο κατά την εκφορά όσο και κατά την κατανόηση του προφορικού λόγου. Επίσης,δεν μπορεί να γράψει ή να διαβάσει.

Γενικοί παράγοντες που επηρεάζουν την αφασία
--------------------------------------------

* Συχνότητα των λέξεων
* Οικειότητα
* Ηλικία κατάκτησης λέξεων
* Αφηρημένες και συγκεκριμένες λέξεις
* Λειτουργικότητα
* Το μήκος της λέξης

Θεραπευτικές παρεμβάσεις
------------------------

* Σημασιολογική θεραπεία
* Θεραπεία για φωνολογική επεξεργασία
* Λέξη και εικόνα, ξεπερασμένα ζευγάρια
* Διάκριση ανάμεσα στην γραμμένη λέξη και το ακουστικό νεύρο

Πηγές
-----

* Sally Byng, Kate Swinburn, and Carole Pound. The aphasia therapy file.
* Lyndsey Nickels. Spoken word production and its breakdown in aphasia.
* Paule Aimard. Οι διαταραχές του λόγου στο παιδί. Μεταφρ. Ιουλιέττα και Ροδόλφος Ράλλης
* 
*

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αφασία**  |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85005950
* GND: 4002416-7
* BNF: cb12648875b (data)
* NDL: 00571290
* NKC: ph118293

 |

 |
**Γενικές εκλογές** διεξήχθησαν στο Ομάν στις 27 Οκτωβρίου 2019. Συνολικά 637 υποψήφιοι διεκδίκησαν τις 86 έδρες στη Συμβουλευτική Συνέλευση, από τους οποίους όλοι κατήλθαν ως ανεξάρτητοι.

Εκλογικό σύστημα
----------------

Τα 86 μέλη της Συμβουλευτικής Συνέλευσης εξελέγησαν σε 25 διεδρικές εκλογικές περιφέρειες και σε 36 μονοεδρικές περιφέρειες.

Αποτελέσματα
------------

|  |
| --- |
|  |
| Κόμμα | Ψήφοι | % | Έδρες | +/– |
|  | Ανεξάρτητοι |  | 100 | 86 | +1 |
| Άκυρα/λευκά ψηφοδέλτια |  | – | – | – |
| **Σύνολο** | **349.680** | **100** | **86** | **+1** |
| Εγγεγραμμένοι ψηφοφόροι/συμμετοχή | 713.335 | 49,02 | – | – |
| Πηγή: Times of Oman |

Παραπομπές
----------

1. ↑  Statistics Αρχειοθετήθηκε 2019-10-30 στο Wayback Machine. Υπουργείο Εσωτερικών
**Οι γενικές εκλογές** πραγματοποιήθηκαν στον Μαυρίκιο στις 7 Νοεμβρίου 2019.

Εκλογικό σύστημα
----------------

Η Εθνική Συνέλευση έχει 62 εκλεγμένα μέλη τα οποία εκλέγονται σε 20 τριεδρικές εκλογικές περιφέρειες και σε μία διεδρική εκλογική περιφέρεια (το νησί Rodrigues ). Οι εκλογές διεξάγονται με τη χρήση του συστήματος ψηφοδελτίων, με αποτέλεσμα οι ψηφοφόροι να μπορούν να ψηφίζουν με αριθμό ψήφων ανάλογο με τον αριθμό των διαθέσιμων εδρών. 

Εκτός από τα εκλεγμένα μέλη, η Εκλογική Εποπτική Επιτροπή έχει την εξουσία να διορίζει άλλα οκτώ μέλη. Τα πρόσθετα μέλη επιλέγονται μεταξύ των ανεπιτυχών υποψηφίων που έλαβαν τον μεγαλύτερο αριθμό ψήφων, και διορίζονται με σκοπό την εξισορρόπηση της κοινοβουλευτικής εκπροσώπησης διαφόρων εθνοτικών ομάδων.

Αποτελέσματα
------------

Το κυβερνών Ριζοσπαστικό Σοσιαλιστικό Κίνημα (MSM) κέρδισε πάνω από το ήμισυ των εδρών στο Κοινοβούλιο, που σημαίνει ότι ο πρωθυπουργός Πράβιντ Τζάγκνοτ, ο οποίος παρέλαβε την πρωθυπουργία από τον πατέρα του, Άνρουντ Τζάγκνοτ το 2017, θα υπηρετήσει πλήρη πενταετή θητεία ως πρωθυπουργός. 

Από τις 62 έδρες, το ΜSM κέρδισε 38, το Εργατικό Κόμμα κέρδισε 14, το Μαυρικιανό Ριζοσπαστικό Κίνημα (MMM) κέρδισε 8 και ο Οργανισμός του Λαού του Ροντρίγκες (OPR) κέρδισε 2 έδρες από το νησί Ροντρίγκες. 

Η προσέλευση των εκλογέων ήταν 76,84%, αυξημένη κατά 2% από τις εκλογές του 2014. 

| Κόμμα | Ψήφοι |  % | Έδρες |
| --- | --- | --- | --- |
| Εξελέγησαν | Συμπλήρωση | Σύνολο |
|  | Συμμαχία του Μαυρικίου ( MSM - ML - MAG - PM ) |  |  | 38 |  |  |
|  | Εθνική Συμμαχία ( PTR - PMSD - MJCB ) |  |  | 14 |  |  |
|  | Μαυρικιανό Ριζοσπαστικό Κίνημα |  |  | 8 |  |  |
|  | Λαϊκή Oργάνωση του Ροντρίγκες |  |  | 2 |  |  |
|  | Άλλα μέρη |  |  | 0 |  |  |
| Μη έγκυρες / κενές ψηφοφορίες |  |  | - | - | - |
| **Σύνολο** |  | **100** | **62** |  |  |
| Εγγεγραμμένοι ψηφοφόροι / συμμετοχή |  | 76,84 | - | - | - |
| Πηγή: Εκλογική Επιτροπή |

Παραπομπές
----------

1. ↑  Electoral system IPU
2. ↑  General information IPU
3. 1 2 3  Reuters, Contributor Jean Paul Arouff. «Mauritius elects incumbent PM for five-year term». *www.nasdaq.com* (στα Αγγλικά). Ανακτήθηκε στις 8 Νοεμβρίου 2019.
**Γενικές εκλογές** διεξήχθησαν στο Μοντσερράτ στις 18 Νοεμβρίου 2019. Εξελέγησαν εννέα έδρες της Νομοθετικής Συνέλευσης. Το αποτέλεσμα ήταν η νίκη του αντιπολιτευόμενου Κινήματος για Αλλαγή και Ευημερία, το οποίο κέρδισε 5 έδρες επί συνόλου 9 στο Νομοθετικό Συμβούλιο.

Εκλογικό σύστημα
----------------

Το Νομοθετικό Συμβούλιο (Legislative Council) αποτελείται από 11 μέλη, από τα οποία εκλέγονται τα 9. Οι άλλες 2 έδρες καταλαμβάνονται από το γενικό εισαγγελέα και τον υπουργό Οικονομικών (Financial Secretary). Οι ψηφοφόροι ψηφίζουν για 9 υποψήφιους ο καθένας από τους οποίους έχει το δικό του ψηφοδέλτιο. Αυτό σημαίνει ότι το έδαφος είναι μία ενιαία περιφέρεια αποτελούμενη από 9 έδρες (διευρυμένο πλειοψηφικό σύστημα).

Πλαίσιο
-------

Συνολικά 35 υποψήφιοι έλαβαν μέρος στις εκλογές. Το μοναδικό κόμμα που έλαβε μέρος με 9 υποψήφιους (όσες και όλες οι έδρες) ήταν το Κίνημα για Αλλαγή και Ευημερία, ενώ με το Δημοκρατικό Κίνημα του Λαού (PDM) να κατέρχεται με επτά. Στις εκλογές εμφανίστηκαν και δύο νέα κόμματα: το Ενωμένο Εργατικό Κόμμα του Μοντσερράτ (με 5 υποψήφιους) και το Εθνικό Κογκρέσο του Μοντσερράτ με τρεις. Επίσης, έλαβαν μέρος και 11 ανεξάρτητοι υποψήφιοι, ανάμεσα στους οποίους και ο πρωθυπουργός Ντόναλντσον Ρόμιο, ο οποίος λίγο μετά την προκήρυξη των εκλογών, εγκατέλειψε το κόμμα PDM.

Αποτελέσματα
------------

Το Κίνημα για Αλλαγή και Ευημερία αύξησε τη δύναμή του κατά 3 έδρες και κέρδισε την πλειοψηφία στην Νομοθετική Συνέλευση. Το Δημοκρατικό Κίνημα του Λαού περιορίστηκε στις τρεις έδρες, χάνοντας 5 έδρες σε σχέση με τις προηγούμενες εκλογές του 2014. Ο Ρόμιο επανεξελέγη ως ο μοναδικός ανεξάρτητος βουλευτής. Νέος πρωθυπουργός ανέλαβε ο Ίστον Τέιλορ-Φάρελ.

|  |
| --- |
|  |
| Κόμμα | Ψήφοι | % | Έδρες | +/– |
|  | Κίνημα για Αλλαγή και Ευημερία | 8.511 | 42,7 | 5 | +3 |
|  | Δημοκρατικό Κίνημα του Λαού | 5.969 | 29,9 | 3 | –4 |
|  | Ενωμένο Εργατικό Κόμμα του Μοντσερράτ | 1.227 | 6,2 | 0 | Νέο |
|  | Εθνικό Κογκρέσο του Μοντσερράτ | 828 | 4,2 | 0 | Νέο |
|  | Ανεξάρτητοι | 3.414 | 17,1 | 1 | +1 |
|  | Μέλη εξ οφίτσιο | – | – | 2 | 0 |
| **Σύνολο** |  **19.949** | **100** | **11** | **0** |
|  |
| Έγκυρα ψηφοδέλτια | 2,403 | 99,6 |  |
| Άκυρα/λευκά | 9 | 0,4 |
| **Σύνολο ψήφων** | **2.412** | **100** |
| Εγγεγραμμένοι ψηφοφόροι/συμμετοχή | 3.858 | 62,5 |
| Πηγή: Caribbean Elections |

Παραπομπές
----------

1. ↑  «Montserrat celebrará sus elecciones generales el 18 de noviembre». *www.diariolibre.com* (στα Ισπανικά). Ανακτήθηκε στις 9 Οκτωβρίου 2019.
2. 1 2  Montserrat IFES
3. 1 2  Montserrat General Election Results - 18 November 2019 Αρχειοθετήθηκε 2019-12-03 στο Wayback Machine. Caribbean Elections
Συντεταγμένες: 35°31′09″N 23°59′58″E﻿ / ﻿35.51917°N 23.99944°E﻿ / 35.51917; 23.99944

Η νησίδα **Αφέντης Χριστός**, βρίσκεται κοντά στην βόρεια ακτή της Κρήτης. Ονομάστηκε έτσι από το ομώνυμο εκκλησάκι του Αφέντη Χριστού ή Μεταμόρφωσης του Σωτήρος που βρίσκεται στη νησίδα και εορτάζει στις 6 Αυγούστου. Το νησί σπέχει ελάχιστα μακρυά από τα Μάλια και πολύ κοντά στη νησίδα Αγία Βαρβάρα (νησίδα του Γιαλούρι). Ο Αφέντης Χριστός ανήκει διοικητικά στα Μάλια και τον νομό Ηρακλείου. Η νησίδα έχει εμβαδό 4.400 τ.μ.

Παραπομπές
----------

1. ↑  «Malia-Creta, Δυκτιακή πύλη Μαλίων, Ενότητα: Ναοί». Αρχειοθετήθηκε από το πρωτότυπο στις 29 Ιουλίου 2015. Ανακτήθηκε στις 16 Ιουλίου 2015.
2. ↑  ΝΟΜΟΣ 4049/ΦΕΚ 35/Α/23.2.2012
Οι **γενικές εκλογές στο Γιβραλτάρ του 2015** έγιναν στις 26 Νοεμβρίου για την ανάδειξη των 17 μελών του 3ου Κοινοβουλίου. Ο ανώτερος υπουργός Φάμπιαν Πικάρντο ανακοίνωσε την ημερομηνία των εκλογών σε διάγγελμά του στην κρατική υπηρεσία μεταδόσεων Gibraltar Broadcasting Corporation στις 19 Οκτωβρίου 2015.

Πλαίσιο
-------

Με βάση το συνταγματικό διάταγμα του 2006 το κοινοβούλιο πρέπει να διαλύεται από τον Κυβερνήτη 4 χρόνια μετά την πρώτη συνεδρίασή του μετά τις τελευταίες εκλογές (εκτός και αν ο ανώτερος υπουργός προτείνει στον κυβερνήτη να διαλύσει το κοινοβούλιο νωρίτερα). Τον Οκτώβριο του 2015 ο ανώτερος υπουργός Φάμπιαν Πικάρντο ανακοίνωσε την ημερομηνία των εκλογών για τις 26 Νοεμβρίου. Σύμφωνα με τη βρετανική παράδοση, οι εκλογές στο Γιβραλτάρ διεξάγονται την Πέμπτη.
Για πρώτη φορά στην ιστορία του νησιού το Κόμμα Ανεξαρτησίας του Ηνωμένου Βασιλείου ανακοίνωσε το 2014 ότι θα κατέβαζε υποψηφίους στο Γιβραλτάρ. Ωστόσο, τελικά δεν συνέβη κάτι τέτοιο και επιπλέον, για πρώτη φορά δεν έλαβαν μέρος ανεξάρτητοι στις εκλογές.

Αποτελέσματα
------------

Σύμφωνα με τα αποτελέσματα για πρώτη φορά ένας υποψήφιος κέρδισε περισσότερες από 10.000 ψήφους. Αμφότερα τα GSLP και GLP έλαβαν περισσότερες ψήφους στις εκλογές εκείνες από όσες σε οποιεσδήποτε άλλες προηγούμενες γενικές εκλογές. Το GLP συγκέντρωσε το μεγαλύτερο ποσοστό ψήφων στην ιστορία του σε αντίθεση με το GSD που σημείωσε τη μεγαλύτερη πτώση στα ποσοστά του στην ιστορία του. Η προσέλευση στις κάλπες ήταν της τάξης του 70,77%, το χαμηλότερο ποσοστό από τις γενικές εκλογές του 1980.

| Κόμμα | Ψήφοι | % | +/– | Έδρες | +/– |
| --- | --- | --- | --- | --- | --- |
| Συνασπισμός | Σοσιαλιστικό Εργατικό Κόμμα του Γιβραλτάρ | 70.951 | 47,97 | +13,74 | 7 | 0 |
| Φιλελεύθερο Κόμμα | 30.399 | 20,55 | +5,91 | 3 | 0 |
| Σοσιαλδημοκράτες του Γιβραλτάρ | 46.545 | 31,47 | –15,29 | 7 | 0 |
| **Σύνολο** | **147.895** | **100** | **0** | **17** | **0** |
|  |
| Έγκυρα ψηφοδέλτια | 15,578 | 94,56 |  |
| Άκυρα/λευκά | 897 | 5,44 |
| **Σύνολο ψήφων** | **16.475** | **100** |
| Εγγγεγραμμένοι ψηφοφόροι/συμμετοχή | 23.278 | 70,77 |
| Πηγή: Κοινοβούλιο του Γιβραλτάρ |

Παραπομπές
----------

1. ↑  «Gibraltar calls elections for November 26». *AFP* (Yahoo! News). 2015-10-19.. Ανακτήθηκε στις 2015-10-20.
2. ↑  «Official text of the Gibraltar Constitution Order 2006» (PDF). gibraltarlaws.gov.gi. 14 Δεκεμβρίου 2006. Αρχειοθετήθηκε από το πρωτότυπο (PDF) στις 15 Νοεμβρίου 2012. Ανακτήθηκε στις 1 Σεπτεμβρίου 2013.
3. ↑  «Reporting of the Proceedings of the Gibraltar Parliament» (PDF). parliament.gi. 21 Δεκεμβρίου 2011. Αρχειοθετήθηκε από το πρωτότυπο (PDF) στις 21 Σεπτεμβρίου 2019. Ανακτήθηκε στις 1 Σεπτεμβρίου 2013.
4. ↑  «UKIP To Contest Gibraltar 2015 General Election». YGTV. 19 Αυγούστου 2013.
5. ↑  «UKIP hopes to fight elections in Gibraltar». Gibraltar Chronicle. 3 Ιανουαρίου 2014. Αρχειοθετήθηκε από το πρωτότυπο στις 11 Ιουλίου 2015. Ανακτήθηκε στις 3 Δεκεμβρίου 2015.
Η **γαλακτοζαιμία** είναι ένα λεπτομερώς μελετημένο εγγενές σφάλμα του μεταβολισμού των υδατανθράκων. Αυτή η διαταραχή οφείλεται στην ανεπάρκεια του μεταβολισμού της γαλακτόζης, ενός μονοσακχαρίτη που αποτελεί συστατικό της λακτόζης (σάκχαρο του γάλακτος). Στα άτομα με αυτό το αυτοσωμικό υπολειπόμενο νόσημα απουσιάζει το ένζυμο ουριδυλο-τρανσφεράση της 1- φωσφορικής γαλακτόζης (GALT), το οποίο φυσιολογικά καταλύει τη μετατροπή της 1-φωσφορικής γαλακτόζης σε ουριδινο-διφωσφο-γαλακτόζη (UDPG):

**1-φωσφορική γαλακτόζη → (GALT)→ UDPG**
Τα νεογνά που πάσχουν από γαλακτοζαιμία είναι συνήθως φυσιολογικά κατά τη γέννηση, αλλά τις εβδομάδες μετά τη χορήγηση γάλακτος αρχίζουν να αναπτύσσουν γαστρεντερικά προβλήματα, κίρρωση του ήπατος και καταρράκτη. Εάν η γαλακτοζαιμία δεν διαγνωστεί έγκαιρα, οδηγεί σε σοβαρή νοητική υστέρηση και συχνά σε θάνατο. Η πλήρης αποφυγή χορήγησης γάλακτος μπορεί να προστατεύσει από τις περισσότερες βλαπτικές συνέπειες της ανεπάρκειας της GALT, αν και όπως και στη φαινυλκετονουρία (PKU), τα προσβεβλημένα άτομα που έχουν αντιμετωπιστεί με αυτόν τον τρόπο εμφανίζουν μαθησιακές δυσκολίες. Επιπρόσθετα, παρά τη συστηματική θεραπευτική αγωγή, οι περισσότερες γυναίκες που πάσχουν από γαλακτοζαιμία εμφανίζουν ωοθηκική ανεπάρκεια, η οποία πιθανότατα οφείλεται στη συνεχιζόμενη τοξικότητα της γαλακτόζης.

Πηγές
-----

* Thompson & Thompson, R.L. Nussbaum, R.R. Mclnnes, H.F. Willard, *Ιατρική Γενετική*, Ιατρικές εκδόσεις Π.Χ. ΠΑΣΧΑΛΙΔΗΣ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85052749
* NDL: 00562245

 |

 |